Але праект сацыяльны, і менавіта гэты складнік выходзіць тут на першы план. Марына Бацюкова сцвярджае, што прынцыпова пазбягала герметычнасці, імкнулася пакінуць праект адкрытым. Нездарма наведнікі адзначалі сацыяльную значнасць выставы: фотаздымкі звяртаюць нашу ўвагу на лёсы дзяцей з цяжкімі парушэннямі слыху, у кожным здымку гучаць эмоцыі, пачуўшы якія, можна зразумець, як моцна такія дзеці маюць патрэбу ў нашай спагадзе і ўвазе.